கேள்வி: 1924 சென்னை மாகாண வெள்ளப் பெருக்கு - காரணம் என்பது என்ன?
பதில்: 1924 சூலை மாதத்தில் கிழக்குத் தொடர்ச்சி மலைகளில் கனமழைப் பொழிந்தது. தெற்கு கன்னட மாவட்டம் 97-155 செ.மீ மழை பதிவானது. அங்கு உள்ள மேற்குத் தொடர்ச்சி மலைகளில் உள்ள புல்வெளிகளும், மலைக்கடுகளும் பிரித்தானிய அரசால் வணிக நோக்கங்களுக்காக அழித்திருந்தன. இயற்கையாகவே அவை நீரைத் தேக்குவதாகவும், வெள்ளத்தின் பாய்ச்சலைக் கட்டுப்படுத்தக் கூடியனவாக இருந்தன. மேலும் அக்காலத்தில் மலைகளில் அணைகள் இருக்கவில்லை, சமவெளிகளில் கல்லணை, கொடிவேரி அணைக்கட்டு போன்றவை மட்டுமே இருந்தன. இதனால் மழைவெள்ளம் தடுப்புகள் இன்றி கிழக்குநோக்கிப் பெருக்கெடுத்தது. மேற்குத் தொடர்ச்சி மலைகளில் தென்மேற்கு பருவப் பெயர்ச்சிக் காற்று பலமாக பெய்ததால், தமிழ்நாட்டின் சமவெளிகள் மழை இல்லாமலேயே பெரும் வெள்ளத்ததினால் 1924 சூலை 16 அன்றும், பின்னர் சூலை 23 அன்றும், பின்னர் சூலை 26, 27 என மூன்று முறை வெள்ளப் பேரழிவுகள் ஏற்பட்டன. காவிரியில் சூலை 24 அன்று 4.63 இலட்சம் கன அடி நீரும், சூலை 26 அன்று 4.56 இலட்சம் கன அடி நீரும் வந்தது. சூலை 16, 18 ஆகிய நாட்களில் சத்தியமங்கலம், ஈரோடு மாவட்டம் அருகே 23 அடி, காவிரியில் 36 அடி உயரத்தில் வெள்ளம் பெருகியது. அடுத்த இரு நாட்களில் வெள்ளம் 38 அடிக்கு உயர்ந்தது. பைக்காரா ஆறு பாலத்திற்கு மேலே இரண்டு அடி உயரத்திற்கு வெள்ளம் சென்றது.